Noho izany, ny Hara-magedona dia anaram-panoharan’ny ady rehetra, amin’ny fotoana tena manahirana sy maha tena voageja ny mpino, ka amin'izany no mampiseho tampoka ny heriny ho an’ireo vahoakany voageja sady mandresy ireo fahavalony ny Tompo. Ny namonoan’ny Anjelin’i Jehovah ny miaramilan’i Sankeriba miisa 185 000 dia tandindon’ny Hara-magedona farany. Ny nanomezan’Andriamanitra fandresena be voninahitra ny Makabeo vitsivitsy tamin’ny fahavalo be dia be dia karazana Hara-magedona. Nefa ny Hara-magedona tena izy sady lehibe no farany indrindra dia mifanojo amin’ny fotoanandron’ny fe-potoana kelin’i Satana. Amin’izay izao tontolo izao eo ambany fitarihan’i Satana -- dia ny fivavahana manohitra ny kristiana, ilay Dragona sy ilay Bibidia ary ilay mpaminany sandoka -- dia hivory mba hanohitra ny Fiangonana amin’ny ady farany, ary tena ho lehibe ny fahasahiranana amin’izany; amin’izany ny zanak’Andriamanitra dia hiharan’ny fangejana amin’ny lafiny rehetra sady hitady vonjy; avy eo amin’ny fomba tampoka sy mahatsiravina i Kristy no hiseho eny amin’ny rahom-boninahitra mba hanavotra ny vahoakany; izany no Hara-magedona”.